section_heading: Pokret Arkadije
paragraph_text: Vođa Pokreta Arkadije, te veliki uzor Aki. Divine tvrdi da je smisao Pokreta Arkadije da stvori novi dom za psihičke dvobojnike, međutim to je samo paravan, i njegov je pravi cilj koristiti njihove psihičke sposobnosti da zavlada svijetom, i nastoji koristiti Akine moći Znakonoše kako bi to postigao. Divine je odgovoran za nestanak i smrt Mistynog brata, te za Carlynu smrt i preobrazbu u Mračnog Znakonošu. Nakon što je porazio Carly u dvoboju i bacio ju sa zgrade, oni su se opet obračunali pri čemu je Divine izgubio od njene novostečene moći Prizemljenog Besmrtnika. Divine je naizgled ubijen u tom dvoboju, no ispostavilo se da je preživio pad i pokušao iskoristiti Aki da opet pokrene Arkadiju, no nakon što ga je Yusei nadmudrio da razotkrije svoju tajnu da je on odgovoran za smrt Mistynog brata, Misty se osvetila time što je zapovjedila njenom Prizemljenom Besmrtniku ga živog proguta. Divineova sudbina nakon toga nije poznata, no priče u nekoliko videoigara ostavljaju dojam da je preživio okršaj, ili da je ponovo oživljen nakon toga. Poput Aki, Divine je psihički dvobojnik, i može protivniku nanijeti pravu štetu. U dvoboju koristi čudovišta novo-objavljenog Psiho-Tipa, s raznim moćima baziranim na plaćanju svojih Životnih Bodova.